NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 1084/2009

**1105a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (tlač 1105) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1471 zo 17. júna  2009 pridelila vládny návrh zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (tlač 1105) na prerokovanie týmto výborom:

**Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo, životné prostredie a ochranu prírody**

Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 690 z 2. septembra 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť** **s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 447 z 2. septembra 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. K čl. I  9. bodu (§ 15 ods. 2)

V § 15 ods. 2 znenie prvej vety pred bodkočiarkou upraviť takto: „Vlastník verejného vodovodu je povinný z dôvodu zabezpečenia ochrany zdravia ľudí zabezpečiť kontinuálne prevádzkovanie verejného vodovodu, a to aj vtedy, keď mu živnostenské oprávnenie zaniklo a  do 90 dní zabezpečiť nového prevádzkovateľa verejného vodovodu;“.

Návrh konvenuje so znením § 57 ods. 1 zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorý v písmenách a) až g) obsahuje taxatívny výpočet právnych skutočností,  ktorých právnym účinkom je zánik živnostenského oprávnenia. Podľa znenia písmena d) cit. ustanovenia živnostenské oprávnenie zaniká rozhodnutím živnostenského úradu o zrušení živnostenského oprávnenia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

2. K čl. I 9.bodu

V § 15 ods. 2 slová „tejto doby“ nahrádzajú slovami „tohto času“.

Legislatívno-technická úprava z dôvodu zosúladenia s § 16 ods. 2.

Výbor Národnej rady Slovenskej republiky pre pôdohospodárstvo, životné prostredie a ochranu prírody

Gestorský výbor odporúča schváliť

3. K čl. I 9. bodu

V § 16 ods. 9 sa slová „verejného vodovodu“ nahrádzajú slovami “verejnej   
 kanalizácie“.

Legislatívno-technická úprava z dôvodu, že ustanovenie sa týka verejnej kanalizácie.

Výbor Národnej rady Slovenskej republiky pre pôdohospodárstvo, životné prostredie a ochranu prírody

Gestorský výbor odporúča schváliť

4. K čl. I 9. bodu (§ 16 ods. 2)

V § 16 ods. 2 znenie prvej vety pred bodkočiarkou upraviť takto: „Vlastník verejnej kanalizácie je povinný z dôvodu zabezpečenia ochrany zdravia ľudí zabezpečiť kontinuálne prevádzkovanie verejnej kanalizácie, a to aj vtedy, keď mu živnostenské oprávnenie zaniklo a do 90 dní zabezpečiť nového prevádzkovateľa verejnej kanalizácie;“.

Návrh konvenuje so znením § 57 ods. 1 zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorý v písmenách a) až g) obsahuje taxatívny výpočet právnych skutočností,  ktorých právnym účinkom je zánik živnostenského oprávnenia. Podľa znenia písmena d) cit. ustanovenia živnostenské oprávnenie zaniká rozhodnutím živnostenského úradu o zrušení živnostenského oprávnenia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

5. K čl. I 23.  bodu

V § 22 odsek 1 znie

„ (1) Žiadateľ o pripojenie na verejný vodovod sa môže pripojiť na verejný vodovod len na základe písomnej zmluvy uzatvorenej s vlastníkom verejného vodovodu podľa § 4 ods. 3. Vlastník verejného vodovodu alebo vlastník časti verejného vodovodu, ktorý žiada o pripojenie na iný verejný vodovod, ktorého nie je vlastníkom, môže sa pripojiť na verejný vodovod prevádzkovo súvisiaci len na základe písomnej zmluvy podľa § 15 ods. 5.“.

Nové znenie určuje podmienky pripojenia na verejný vodovod pre žiadateľa o pripojenie na verejný vodovod a pre vlastníka verejného vodovodu alebo vlastníka časti verejného vodovodu, ktorý žiada o pripojenie na iný verejný vodovod, ktorého nie je vlastníkom.

Výbor Národnej rady Slovenskej republiky pre pôdohospodárstvo, životné prostredie a ochranu prírody

Gestorský výbor odporúča schváliť

6. K čl. I 23. bodu

V § 22 ods. 3 sa nad slovo „Stavbu“ umiestňuje odkaz 13a a vkladá sa poznámka pod čiarou k odkazu 13a.  Slová „jeden stavbu alebo pozemok“ sa nahrádzajú slovami „jednu stavbu alebo jeden pozemok“.

Poznámka pod čiarou k odkazu 13a znie:

„13a) § 43 zákona č. 50/1976 Zb. o územnom plánovaní a stavebnom poriadku   
 (stavebný zákon) v znení neskorších predpisov.“.

Doplnením poznámky pod čiarou sa jednoznačne určuje, že pri používaní pojmu stavba sa má na mysli stavba podľa stavebného zákona a nie stavba podľa Občianskeho zákona. Môže ísť aj o stavbu, ktorej osadenie nevyžaduje pevné spojenie so zemou.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

7. K čl. I 23. bodu

V § 23 odseky 1 a 2 znejú:

„(1) Žiadateľ o pripojenie na verejnú kanalizáciu sa môže pripojiť na verejnú kanalizáciu len na základe písomnej zmluvy uzatvorenej s vlastníkom verejnej kanalizácie podľa § 4 ods. 3. Vlastník verejnej kanalizácie alebo vlastník časti verejnej kanalizácie, ktorý žiada o pripojenie na iný verejnú kanalizáciu, ktorej nie je vlastníkom, môže sa pripojiť na verejnú kanalizáciu prevádzkovo súvisiacu len na základe písomnej zmluvy podľa § 16 ods. 5.

(2) Vlastník stavby alebo vlastník pozemku je povinný pripojiť stavbu alebo pozemok kde vznikajú odpadové vody na verejnú kanalizáciu a splniť technické   
podmienky týkajúce sa najmä miesta a spôsobu pripojenia na verejnú kanalizáciu a   
uzatvoriť zmluvu o pripojení s vlastníkom verejnej kanalizácie, ak v obci, na ktorej   
území sa stavba alebo pozemok nachádza, je zriadená a vlastník stavby alebo vlastník   
pozemku nemá povolenie príslušného orgánu štátnej vodnej správy na iný spôsob   
nakladania s odpadovými vodami.“.

Nové znenie odseku 1 určuje podmienky pripojenia na verejnú kanalizáciu pre žiadateľa o pripojenie na verejnú kanalizáciu a pre vlastníka verejnej kanalizácie alebo vlastníka časti verejnej kanalizácie, ktorý žiada o pripojenie na inú verejnú kanalizáciu, ktorej nie je vlastníkom.

V odseku 2 sa vkladajú slová „alebo pozemok“ z dôvodu, že aj na pozemku môžu vznikať odpadové vody a stavba nie je súčasťou pozemku.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

8. K čl. I 23.  bodu

V § 23 odsek 4 znie:

„(4) Stavbu alebo pozemok možno pripojiť na verejnú kanalizáciu podľa systému   
 sústavy verejnej kanalizácie jednou kanalizačnou prípojkou. So súhlasom   
 prevádzkovateľa verejnej kanalizácie možno v odôvodnených prípadoch vybudovať   
 jednu kanalizačnú prípojku pre viac stavieb alebo viac pozemkov alebo viac   
 kanalizačných prípojok pre jednu stavbu alebo jeden pozemok.“.

Vkladajú sa slová „alebo pozemok“ z dôvodu, že aj na pozemku môžu vznikať odpadové vody a stavba nie je súčasťou pozemku.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

9. K čl. I  23. bodu (§ 22 ods. 6)

V § 22 vypustiť odsek 6.

Doterajší odsek 7 označiť ako ods. 6.

Ak žiadateľ o pripojenie na verejný vodovod v zmysle § 22 ods. 5 a 7 a žiadateľ o pripojenie na verejnú kanalizáciu v zmysle § 23 ods. 11 a 13 vybuduje časť zariadení na vlastné náklady môže sa následne iný žiadateľ v zmysle § 22 ods. 6, resp. § 23 ods. 12 pripojiť na takto vybudované zariadenia bezodplatne. Týmto je žiadateľ, ktorý vybudoval časť zariadení na vlastné náklady znevýhodnený a diskriminovaný. Na základe princípu rovnosti by sa všetci žiadatelia mali podieľať na vybudovaní predmetných zariadení rovnakým dielom a za možnosť pripojenia na vodovodnú alebo kanalizačnú sieť nemôže byť znemožnené požadovanie peňažného alebo nepeňažného plnenia vo výške vynaložených oprávnených nákladov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

10. K čl. I 23. bodu

V § 23 ods. 9 sa slová „z nehnuteľnosti“ nahrádzajú slovami „zo stavby alebo   z   
 pozemku“.

Nariadením slov „z nehnuteľnosti“ slovami „zo stavby a pozemku“ sa zjednocuje používanie pojmu stavba a pozemok namiesto pojmu nehnuteľnosť.

Výbor Národnej rady Slovenskej republiky pre pôdohospodárstvo, životné prostredie a ochranu prírody

Gestorský výbor odporúča schváliť

11. K čl. I 23. bode sa v § 23 vypúšťa ods. 12 a doterajší ods. 13 sa označí ako ods. 12.

Ak žiadateľ o pripojenie na verejný vodovod v zmysle § 22 ods. 5 a 7 a žiadateľ o pripojenie na verejnú kanalizáciu v zmysle § 23 ods. 11 a 13 vybuduje časť zariadení na vlastné náklady môže sa následne iný žiadateľ v zmysle § 22 ods. 6, resp. § 23 ods. 12 pripojiť na takto vybudované zariadenia bezodplatne. Týmto je žiadateľ, ktorý vybudoval časť zariadení na vlastné náklady znevýhodnený a diskriminovaný. Na základe princípu rovnosti by sa všetci žiadatelia mali podieľať na vybudovaní predmetných zariadení rovnakým dielom a za možnosť pripojenia na vodovodnú alebo kanalizačnú sieť nemôže byť znemožnené požadovanie peňažného alebo nepeňažného plnenia vo výške vynaložených oprávnených nákladov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

12. K čl. I 28. bodu

V § 28 ods. 10 sa za slovo „odvedenej“ vkladá slovo „odpadovej“.

Legislatívno-technická pripomienka zdôrazňujúca, že ide o odvedenú odpadovú vodu.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

13. K čl. I 46. bode sa v § 39 ods. 1 vypúšťa písm. j) a doterajšie písm. k) a l) sa označia ako písm. j) a k).

Ak žiadateľ o pripojenie na verejný vodovod v zmysle § 22 ods. 5 a 7 a žiadateľ o pripojenie na verejnú kanalizáciu v zmysle § 23 ods. 11 a 13 vybuduje časť zariadení na vlastné náklady môže sa následne iný žiadateľ v zmysle § 22 ods. 6, resp. § 23 ods. 12 pripojiť na takto vybudované zariadenia bezodplatne. Týmto je žiadateľ, ktorý vybudoval časť zariadení na vlastné náklady znevýhodnený a diskriminovaný. Na základe princípu rovnosti by sa všetci žiadatelia mali podieľať na vybudovaní predmetných zariadení rovnakým dielom a za možnosť pripojenia na vodovodnú alebo kanalizačnú sieť nemôže byť znemožnené požadovanie peňažného alebo nepeňažného plnenia vo výške vynaložených oprávnených nákladov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

14. K čl. I 46.  bodu

V § 40 ods. 1 písmeno e) znie:

„e) vlastník stavby a  vlastník pozemku, kde vznikajú odpadové vody, ak nepripojí stavbu alebo pozemok na verejnú kanalizáciu a nesplní technické   
podmienky týkajúce sa najmä miesta a spôsobu pripojenia na verejnú   
kanalizáciu a neuzatvorí zmluvu o pripojení s vlastníkom verejnej kanalizácie,   
ak v obci, na ktorej území sa stavba alebo pozemok nachádza, je verejná   
kanalizácia zriadená a vlastník stavby alebo vlastník pozemku nemá povolenie   
príslušného orgánu štátnej správy na iný spôsob nakladania s odpadovými   
vodami podľa § 23 ods. 2,“.

V novom znení ustanovenia sa nahradilo slovo „nehnuteľnosť“ slovom „stavba a pozemok“ na piatich miestach v nadväznosti na body 2 a 3.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

15. K čl. I 46. bodu (§ 40 ods. 1)

V § 40 ods. 1 písm. j) slová „podľa § 36 ods. 9“ nahradiť slovami „podľa § 36 ods. 7“.

Ide o odstránenie nesprávneho vnútorného odkazu, ktorý súvisí s prečíslovaním jednotlivých odsekov § 36 v čl. I bodu 37. a 40. návrhu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

16. K čl. I 49. bodu (§ 42a)

V názve § 42a slová „1. októbra“ nahradiť slovami „1. novembra“.

Návrh súvisí s navrhovanou zmenou účinnosti zákona v bode 6. časti C. stanoviska.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

17. K čl. I 49. bodu

„ 42b doplniť odsekom 3, ktorý znie:

„(3) Konania o uložení pokuty začaté pred účinnosťou tohto zákona sa dokončia podľa predpisov platných do účinnosti tohto zákona.“.

Ustanovuje sa možnosť dokončiť začaté a neukončené konania o uložení pokuty pred účinnosťou tohto zákona podľa predpisov platných do účinnosti tohto zákona.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

18. K čl. I 50. bodu

V čl. I bode 50. v prílohe sa v zátvorke za slová „Mimoriadne vydanie Ú.v. EÚ, kap. 15/zv. 02“ vkladá bodkočiarka a slová „Ú.v. ES L 135, 30.5.1991.“, v zátvorke za slová „Mimoriadne vydanie Ú.v. EÚ, kap. 15/zv. 04“ sa vkladá bodkočiarka a slová „Ú.v. ES L 67, 7.3.1998.“ a v zátvorke za slová „Mimoriadne vydanie Ú.v. EÚ, kap. 1/zv. 04“ sa vkladá bodkočiarka a slová „ Ú.v. EÚ L 284, 31.10.2003.“.

Ide o spresnenie citácie právnych aktov v súlade so zaužívanou legislatívnou praxou.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

19. K čl. II

V čl. II slová „1. októbra“ nahradiť slovami „1. novembra“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakančnej lehoty. Z tohto dôvodu je potrebné zmeniť navrhovanú účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 19 hlasovať spoločne s návrhom gestorského výboru uvedené body **schváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (tlač 1105) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (tlač 1105) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 461 z 8. septembra 2009.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jozef **Ď u r a č k a** v. r.

predseda výboru